CELEX: 32017R0218
Language: et
Date: 2017-02-06 00:00:00
Title: Komisjoni rakendusmäärus (EL) 2017/218, 6. veebruar 2017, liidu kalalaevastikuregistri kohta

9.2.2017   
            
            
               ET
            
            
               Euroopa Liidu Teataja
            
            
               L 34/9
            
         KOMISJONI RAKENDUSMÄÄRUS (EL) 2017/218,
   6. veebruar 2017,
   liidu kalalaevastikuregistri kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 24 lõiget 4,
   ning arvestades järgmist:
   
               (1)
            
            
               Liidu kalalaevastikuregister on vajalik vahend ühise kalanduspoliitika eeskirjade rakendamiseks. Sellesse registrisse peaksid kuuluma kõik liidu kalalaevad.
            
         
               (2)
            
            
               Praegu on riiklikke laevastikuregistreid ja liidu laevastikuregistrit reguleerivad eeskirjad sätestatud komisjoni määruses (EÜ) nr 26/2004 (2).
            
         
               (3)
            
            
               Vastavalt määruse (EL) nr 1380/2013 artikli 24 lõikele 1 peaksid liikmesriigid koguma teavet omandiõiguse, laeva ja püügivahendite omaduste ning nende lipu all sõitvate liidu kalalaevade tegevuse kohta ja esitama selle teabe komisjonile. Komisjon peaks pidama liidu kalalaevastikuregistrit, mis sisaldab liikmesriikidelt saadud teavet.
            
         
               (4)
            
            
               Liikmesriigid vastutavad riiklikus kalalaevastikuregistris sisalduva teabe täpsuse eest. Selleks peaksid liikmesriigid pidevalt jälgima sellise teabe kvaliteeti ning tagama, et seda korrapäraselt ajakohastatakse ja et komisjon saaks seda igal ajal konkreetsete päringute abil kontrollida.
            
         
               (5)
            
            
               Liikmesriikide pädevate asutuste poolt riiklikes kalalaevastikuregistrites sisalduvate isikuandmete töötlemise suhtes kohaldatakse liidu eeskirju üksikisikute kaitse kohta seoses isikuandmete töötlemisega ja selliste andmete vaba liikumise kohta, eelkõige Euroopa Parlamendi ja nõukogu direktiivi 95/46/EÜ, (3) ning asjaomaseid riiklikke rakendusakte. Iga liikmesriigi peetavas registris jäädvustatud omadused ja pardatähised tuleks täpsustada vastavalt nõukogu määrusele (EMÜ) nr 2930/86 (4) ja komisjoni rakendusmäärusele (EL) nr 404/2011 (5).
            
         
               (6)
            
            
               Et jälgida laevade tegevust liikmesriikide vahel ning tagada selge seos liidu kalalaevastikuregistris sisalduva teabe ja muudest kalandustegevusega seotud teabesüsteemidest pärinevate andmete vahel, tuleks igale liidu kalalaevale omistada kordumatu tunnusnumber, mida ei või mitte mingil juhul omistada mõnele muule laevale ega muuta.
            
         
               (7)
            
            
               Käesoleva määruse tõhusa kohaldamise tagamiseks on asjakohane kehtestada uued vahendid ja menetlused, et lihtsustada edasist andmete haldamist liikmesriikide ja Euroopa Komisjoni vahel ning tagada sagedasem juurdepääs ajakohastatud andmetele.
            
         
               (8)
            
            
               Kalalaevastike püügivõimsuse ja nende tegevuse haldamiseks peaks liikmesriikidel olema liidu kalalaevastikuregistrile täielik juurdepääs ja üldsusel piiratud juurdepääs. Piiratud versioonist tuleks isikuandmed nende kaitsmiseks välja jätta, kuid samas peaks see versioon sisaldama kalalaeva tunnuseid, et parandada üldsuse juurdepääsu teabele ja teabe läbipaistvust.
            
         
               (9)
            
            
               Käesoleva määruse raames liidu institutsioonide ja organite poolt isikuandmete töötlemise suhtes ning liikmesriikide juurdepääsu suhtes liidu kalalaevastikuregistris olevale teabele kohaldatakse liidu õigust üksikisikute kaitse kohta seoses isikuandmete töötlemisega ja selliste andmete vaba liikumise kohta, eriti Euroopa Parlamendi ja nõukogu määrust (EÜ) nr 45/2001, (6) eelkõige seoses töötlemise konfidentsiaalsuse ja turvalisuse nõudega, isikuandmete edastamisega liikmesriikide riiklikest süsteemidest komisjonile, töötlemise seaduslikkusega ning andmesubjektide õigusega saada teavet ja pääseda juurde nende endi isikuandmetele ja neid andmeid parandada.
            
         
               (10)
            
            
               Iga elektroonilise andmevahetuse puhul tuleks kasutada komisjoni poolt välja töötatud uut andmevahetusvahendit.
            
         
               (11)
            
            
               Kuna määruse (EL) nr 1380/2013 artikli 24 lõikes 2 on sätestatud, et liikmesriigid esitavad komisjonile teavet omandiõiguste, laevade ja nende lipu all sõitvate liidu kalalaevade püügivahendite omaduste kohta, tuleks need andmed lisada käesolevasse määrusesse.
            
         
               (12)
            
            
               Määrus (EÜ) nr 26/2004 tuleks tunnistada kehtetuks.
            
         
               (13)
            
            
               Liikmesriikidele tuleks anda piisavalt aega oma riiklike registrite kohandamiseks käesolevas määruses sätestatud uutele andmenõuetele.
            
         
               (14)
            
            
               Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesolevas määruses:
   
               a)
            
            
               sätestatakse komisjoni kohustused seoses liidu kalalaevastikuregistri loomise ja pidamisega;
            
         
               b)
            
            
               sätestatakse liikmesriikide kohustused seoses nende riikliku kalalaevastikuregistri andmete kogumise ja valideerimisega ning kõnealuste andmete edastamisega komisjonile;
            
         
               c)
            
            
               määratakse kindlaks laeva omadusi ja tegevusi käsitlev miinimumteave, mis peab sisalduma riiklikus kalalaevastikuregistris.
            
         Artikkel 2
   Mõisted
   Käesolevas määruses kasutatakse järgmisi mõisteid:
   a)   „kalalaev“– määruse (EL) nr 1380/2013 artikli 4 lõike 1 punktis 4 määratletud laev;
   b)   „liidu kalalaev“– määruse (EL) nr 1380/2013 artikli 4 lõike 1 punktis 5 määratletud kalalaev;
   c)   „liidu kalalaevastik“– kõik liikmesriigi lipu all sõitvad ja liidus registreeritud liidu kalalaevad;
   d)   „vesiviljeluslaev“– laev, mis on varustatud üksnes vesiviljelustoodete kogumiseks, transpordiks, käitlemiseks ja/või lossimiseks vajalike seadmetega;
   e)   „sündmus“– laeva võtmine laevastikku või sealt väljaarvamine või mõne I lisas loetletud omaduse muutmine;
   f)   „edastamine“– ühe või mitme sündmuse kohta teabe digitaalne edastamine liikmesriikide ja komisjoni vahel;
   g)   „transpordikiht“– kalandusandmete vahetamise elektrooniline võrk, mille komisjon on kõikidele liikmesriikidele kättesaadavaks teinud, ja asutus, mille ta on määranud andmeid standarditud viisil vahetama;
   h)   „loenduspäev“– kuupäev, mil liikmesriik teatab esimesest sündmusest komisjonile, nagu on kindlaks määratud II lisas;
   i)   „hetkeseis“– loetelu sündmustest, mis on registreeritud liikmesriigi kalalaevastikuregistrisse kantud laevade kohta kindlaksmääratud ajavahemikul;
   j)   „juriidiline omanik“– mis tahes füüsiline või juriidiline isik, kes on märgitud laeva registreerimisdokumentidesse, kuna tal on laeva juriidilise omaniku staatus;
   k)   „käitaja“– nõukogu määruse (EÜ) nr 1224/2009 (7) artikli 4 punktis 19 määratletud füüsiline või juriidiline isik;
   l)   „ühtne laevastikuregistri number (CFR-number)“– liidu kalalaevastikku kuuluva laeva kordumatu registreerimisnumber, mis ei olene ühestki riikliku kalalaevastiku numbrist;
   m)   „isikuandmed“– igasugune teave üheselt identifitseeritud või identifitseeritava füüsilise isiku kohta vastavalt määruse (EÜ) nr 45/2001 artikli 2 punkti a määratlusele;
   n)   „riiklik kalalaevastikuregister“– register, mida liikmesriik peab kõikide tema lipu all sõitvate kalalaevade kohta;
   o)   „liidu kalalaevastikuregister“– register, mida peab komisjon ja mis sisaldab teavet kõikide liidu kalalaevade kohta.
   Artikkel 3
   Kohaldamisala
   Käesolevat määrust kohaldatakse kõikide liidu kalalaevade suhtes, välja arvatud vesiviljeluslaevad ja hariliku tuuni mõrrad.
   Artikkel 4
   Liidu kalalaevastikuregistri kasutamine
   Liidu kalalaevastikuregistri andmeid kasutatakse ühise kalanduspoliitika eeskirjade kohaldamiseks.
   Artikkel 5
   Andmete kogumine riiklikus kalalaevastikuregistris
   Iga liikmesriik kogub, valideerib ja registreerib riiklikus kalalaevastikuregistris viivitamata I lisas osutatud andmed.
   Artikkel 6
   Andmete esitamine
   1.   Liikmesriigid esitavad komisjonile andmed iga riiklikus kalalaevastikuregistris kalalaevaga seotud sündmuse kohta hiljemalt selle tööpäeva lõpuks, mil sündmus on täielikult registreeritud.
   2.   Kui asjakohaseks sündmuseks on varasemate andmete parandamine, edastatakse komisjonile kõik sündmused, mis puudutavad vastavat laeva alates loenduspäevast või laeva esimesest kandmisest riiklikusse kalalaevastikuregistrisse.
   3.   Sündmuse andmed edastatakse komisjonile vastavalt artiklile 9.
   4.   Komisjon kontrollib saadud andmete õigsust ja registreerib kõik sündmused liidu kalalaevastikuregistris, kui esitatud andmed vastavad artikli 9 nõuetele. Vastupidisel juhul lükatakse esitatud andmed tagasi. Sel juhul teatab komisjon oma tähelepanekutest liikmesriigile, kes teeb oma riiklikus kalalaevastikuregistris vajalikud muudatused hiljemalt kõnealuse riigi kolme tööpäeva jooksul alates kuupäevast, millal komisjonilt vastav teade saadi.
   Artikkel 7
   Hetkeseis
   1.   Komisjon võib taotleda igal ajal iga liikmesriigi hetkeseisu.
   2.   Hetkeseisu koostamine on täiesti automaatne.
   3.   Andmed edastatakse komisjonile vastavalt artiklile 9.
   4.   Komisjon kontrollib saadud hetkeseisu õigsust ja asendab kõik liidu kalalaevastikuregistris olevad laeva andmed, kui esitatud andmed vastavad artikli 9 nõuetele. Vastupidisel juhul lükatakse hetkeseis tagasi. Sel juhul teatab komisjon oma tähelepanekutest liikmesriigile, kes teeb oma riiklikus kalalaevastikuregistris vajalikud muudatused hiljemalt kõnealuse riigi viie tööpäeva jooksul alates kuupäevast, millal komisjonilt vastav teade saadi.
   Artikkel 8
   Ühtne laevastikuregistri number
   1.   Liikmesriigid omistavad ühtse laevastikuregistri numbri (CFR-numbri) igale kalalaevale, mis liitub esmakordselt liidu kalalaevastikuga.
   2.   Ühtset laevastikuregistri numbrit ei tohi muuta ajal, mil kalalaev kuulub liidu kalalaevastikku, isegi kui laev antakse üle teisele liikmesriigile.
   3.   Ühtset laevastikuregistri numbrit ei tohi omistada teisele laevale. Kui kalalaev eksporditakse liidust välja ja seejärel reimporditakse liikmesriiki, siis omistatakse kalalaevale sama ühtne laevastikuregistri number.
   4.   Ühtne laevastikuregistri number esitatakse kõikidel liikmesriigi ja komisjoni vahelistel kalalaevaga seotud andmete edastamistel.
   Artikkel 9
   Komisjoni ja liikmesriikide vahelise andmevahetuse standardid
   1.   Komisjoni ja liikmesriikide vaheline andmevahetus toimub ÜRO kaubanduse hõlbustamise ja elektroonilise äritegevuse keskuse (UN/CEFACT) standardite alusel, mis on kättesaadavad Euroopa Komisjoni kalanduse veebisaidi põhiandmeregistri lehel.
   2.   Kõik edastused toimuvad täielikult automaatselt ja viivitamata, kasutades transpordikihti.
   3.   Liikmesriigid kasutavad teadete vahetamise tagamiseks Euroopa Komisjoni kalanduse veebisaidil kättesaadavat rakendusdokumenti „FLUX Vessel Implementation Document“.
   4.   Standardite ja rakendusdokumendi muutmise otsustab komisjon kooskõlastatult liikmesriikidega.
   Artikkel 10
   Juurdepääs laeva andmetele
   1.   Liikmesriikidel on juurdepääs liidu kalalaevastikuregistris sisalduvale teabele. Juurdepääsu võib anda komisjoni tagatud rakenduse kasutajaliidese või veebiteenuse kaudu.
   2.   Üldsusel on juurdepääs liidu kalalaevastikuregistri piiratud versioonile, mis ei sisalda isikuandmeid.
   Artikkel 11
   Isikuandmed
   Käesoleva määruse kohaselt kogutud andmeid, mis sisaldavad isikuandmeid, tuleb töödelda, hallata ja kasutada vastavalt direktiivile 95/46/EÜ ja määrusele (EÜ) nr 45/2001.
   Artikkel 12
   Kehtetuks tunnistamine
   Määrus (EÜ) nr 26/2004 tunnistatakse kehtetuks.
   Artikkel 13
   Jõustumine
   Käesolev määrus jõustub 1. veebruaril 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.12.2013, lk 22.
   
      (2)  Komisjoni 30. detsembri 2003. aasta määrus (EÜ) nr 26/2004 ühenduse kalalaevastiku registri kohta (ELT L 5, 9.1.2004, lk 25).
   
      (3)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, 23.11.1995, lk 31).
   
      (4)  Nõukogu 22. septembri 1986. aasta määrus (EMÜ) nr 2930/86 kalalaevade omaduste määratlemise kohta (EÜT L 274, 25.9.1986, lk 1).
   
      (5)  Komisjoni 8. aprilli 2011. aasta rakendusmäärus (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.4.2011, lk 1).
   
      (6)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).
   
      (7)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).
   
      I LISA
      
         Andmete määratlus ja sissekande kirjeldus
      
      
                  Andmete nimetus
               
               
                  Määratlus ja märkused
               
               
                  Kohustuslik (C)/Kohustuslik, kui (CIF)/Vabatahtlik (O) (7)
                  
               
            
                  Registreerimisriik
               
               
                  Liikmesriik, kus laev on registreeritud kalapüügiks määruse (EL) nr 1380/2013 kohaselt.
                  See peab alati olema andmeid esitav riik – kood (6).
               
               
                  C
               
            
                  CFR
               
               
                  Liidu kalalaeva kordumatu tunnusnumber.
                  Liikmesriigi kolmetäheline ISO-kood, millele järgneb tunnusmärgirida (üheksa märki). Kui reas on vähem kui üheksa märki, tuleb vasakule lisada vajalik arv nulle.
               
               
                  C
               
            
                  UVI
               
               
                  Määruse (EL) nr 404/2011 kohane kordumatu laevatunnus (IMO number).
               
               
                  CIF
               
            
                  Sündmus
               
               
                  Teatatud sündmuse liiki tähistav kood (6).
               
               
                  C
               
            
                  Sündmuse kuupäev (1)
                  
               
               
                  Kuupäev, mil sündmus toimus.
               
               
                  C
               
            
                  Registreerimisnumber
               
               
                  Liikmesriigi antud registreerimisnumber.
               
               
                  O
               
            
                  Pardatähis
               
               
                  Vastavalt määrusele (EL) nr 404/2011.
               
               
                  CIF
               
            
                  Laeva nimi
               
               
                  Riiklikus registris registreeritud kalalaeva nimi.
               
               
                  C
               
            
                  Registreerimiskoht
               
               
                  Laeva registreerimise kohta (peamiselt sadam) tähistav kood (6).
               
               
                  CIF
               
            
                  IRCS
               
               
                  Rahvusvaheline raadiokutsung.
               
               
                  CIF
               
            
                  IRCSi käsitlev märge
               
               
                  Laeva pardal on rahvusvaheline raadio – kood (6).
               
               
                  C
               
            
                  Luba käsitlev märge
               
               
                  Laeval on määruse (EÜ) nr 1224/2009 artikli 6 ja määruse (EL) nr 404/2011 artikli 3 kohane kalalaevatunnistus – kood (6).
               
               
                  CIF
               
            
                  VMSi käsitlev märge
               
               
                  Laevaseiresüsteem (VMS-süsteem) – kood (6).
                  Laeval on määruse (EÜ) nr 1224/2009 artikli 9 ja määruse (EL) nr 404/2011 artiklite 18–28 kohane laevaseire satelliitsüsteem.
               
               
                  CIF
               
            
                  ERSi käsitlev märge
               
               
                  Laeval on määruse (EÜ) nr 1224/2009 artikli 15 ning määruse (EL) nr 404/2011 artikli 29 ja sellele järgnevate artiklite kohane elektrooniline aruandluse (püügipäeviku) süsteem – kood (6).
               
               
                  CIF
               
            
                  AISi käsitlev märge
               
               
                  Laeval on määruse (EÜ) nr 1224/2009 artikli 10 kohane automaatne identifitseerimissüsteem – kood (6).
               
               
                  CIF
               
            
                  MMSI
               
               
                  Liikuva mereside raadiosaatja tunnuskood.
               
               
                  O
               
            
                  Laeva tüüp
               
               
                  Kooskõlas rahvusvahelise kalalaevade statistilise standardklassifikatsiooniga (ISSCFV) – kood (6).
               
               
                  CIF
               
            
                  Peamised püügivahendid (2)
                  
               
               
                  Kooskõlas rahvusvahelise püügivahendite statistilise standardklassifikatsiooniga (ISSCFCG) – kood (6).
               
               
                  C
               
            
                  Lisapüügivahendid (3)
                  
               
               
                  Kooskõlas rahvusvahelise püügivahendite statistilise standardklassifikatsiooniga (ISSCFCG) – kood (6).
               
               
                  C
               
            
                  LOA
               
               
                  Kogupikkus meetrites vastavalt määrusele (EMÜ) nr 2930/86.
               
               
                  CIF
               
            
                  LBP
               
               
                  Loodsirgete vaheline pikkus meetrites vastavalt määrusele (EMÜ) nr 2930/86.
               
               
                  CIF
               
            
                  Mahutavus (GT)
               
               
                  Kogumahutavus (GT) vastavalt määrusele (EMÜ) nr 2930/86.
               
               
                  CIF
               
            
                  Muu mahutavus
               
               
                  Tonnides Oslo konventsiooni kohaselt või liikmesriigi kehtestatava määratluse kohaselt.
               
               
                  CIF
               
            
                  GTs
               
               
                  Ohutusega seotud põhjustel lubatav mahutavuse (GT) suurenemine (varasemate perioodide andmed).
               
               
                  CIF
               
            
                  Peamasina võimsus
               
               
                  Kilovattides vastavalt määrusele (EMÜ) nr 2930/86.
               
               
                  C
               
            
                  Abimasina võimsus
               
               
                  Kilovattides. Hõlmab kogu võimsust, mis ei kuulu punkti „Peamasina võimsus“ alla.
               
               
                  C
               
            
                  Kerematerjal
               
               
                  Laevakere materjal – kood (6).
               
               
                  C
               
            
                  Kasutuselevõtu kuupäev
               
               
                  Vastavalt määrusele (EMÜ) nr 2930/86.
               
               
                  C
               
            
                  Laevastikuosa (segment)
               
               
                  Kood (6).
               
               
                  C
               
            
                  Impordi-/ekspordiriik
               
               
                  Kood (6).
               
               
                  CIF
               
            
                  Ekspordi liik
               
               
                  Kood (6).
               
               
                  CIF
               
            
                  Riigiabi
               
               
                  Kood (6).
               
               
                  CIF
               
            
                  Ehitamise kuupäev
               
               
                  Kuupäev, mil ehitamist alustati.
               
               
                  CIF
               
            
                  Kontaktisiku/juriidilise omaniku kohta (4)
                  
               
               
                  Nimi
               
               
                  Füüsiline isik: perekonnanimi, eesnimi.
                  Juriidiline isik: nimi.
               
               
                  CIF
               
            
                   
               
               
                  Juriidilist isikut käsitlev märge
               
               
                  „Y“ (jah) juriidilise isiku kohta, „N“ (ei) füüsilise isiku kohta – kood (6).
               
               
                  O
               
            
                   
               
               
                  Tänav (5)
                  
               
               
                  Tänava nimi ja maja number
               
               
                  CIF
               
            
                   
               
               
                  Postkast (5)
                  
               
               
                  Postkastinumber
               
               
                  O
               
            
                   
               
               
                  Linn (5)
                  
               
               
                  Linna nimi
               
               
                  O
               
            
                   
               
               
                  Sihtnumber (5)
                  
               
               
                  Sihtnumber
               
               
                  O
               
            
                   
               
               
                  Riik (5)
                  
               
               
                  Riik – kood (6)
                  
               
               
                  O
               
            
                   
               
               
                  Telefoninumber
               
               
                  Rahvusvaheline telefoninumber
               
               
                  O
               
            
                   
               
               
                  Faksinumber
               
               
                  Rahvusvaheline faksinumber
               
               
                  O
               
            
                   
               
               
                  E-posti aadress
               
               
                  E-posti aadress
               
               
                  O
               
            
                   
               
               
                  Kodakondsus
               
               
                  Kontaktisiku kodakondsus – kood (6)
                  
               
               
                  O
               
            
                   
               
               
                  Ettevõtja IMO tunnuskood
               
               
                  Ettevõtja ja registreeritud juriidilise omaniku kordumatu IMO tunnusnumber
               
               
                  O
               
            
                  Kontaktisiku/ettevõtja kohta (4)
                  
               
               
                  Nimi
               
               
                  Füüsiline isik: perekonnanimi, eesnimi.
                  Juriidiline isik: nimi.
               
               
                  CIF
               
            
                   
               
               
                  Juriidilist isikut käsitlev märge
               
               
                  „Y“ (jah) juriidilise isiku kohta, „N“ (ei) füüsilise isiku kohta – kood (6).
               
               
                  O
               
            
                   
               
               
                  Tänav (5)
                  
               
               
                  Tänava nimi ja maja number
               
               
                  CIF
               
            
                   
               
               
                  Postkast (5)
                  
               
               
                  Postkastinumber
               
               
                  O
               
            
                   
               
               
                  Linn (5)
                  
               
               
                  Linna nimi
               
               
                  O
               
            
                   
               
               
                  Sihtnumber (5)
                  
               
               
                  Sihtnumber
               
               
                  O
               
            
                   
               
               
                  Riik (5)
                  
               
               
                  Riik – kood (6)
                  
               
               
                  O
               
            
                   
               
               
                  Telefoninumber
               
               
                  Rahvusvaheline telefoninumber
               
               
                  O
               
            
                   
               
               
                  Faksinumber
               
               
                  Rahvusvaheline faksinumber
               
               
                  O
               
            
                   
               
               
                  E-posti aadress
               
               
                  E-posti aadress
               
               
                  O
               
            
                   
               
               
                  Kodakondsus
               
               
                  Kontaktisiku kodakondsus – kood (6)
                  
               
               
                  O
               
            
                   
               
               
                  Ettevõtja IMO tunnuskood
               
               
                  Ettevõtja ja registreeritud juriidilise omaniku kordumatu IMO tunnusnumber
               
               
                  O
               
            
         (1)  Laevade loenduse puhul on see liikmesriigis toimuva loenduse kuupäev (II lisa). Muud laadi sündmuste puhul tuleb teatada sündmuse registreerimise ametliku dokumendi kuupäev.
      
         (2)  Laeval kõige sagedamini kasutatavaks loetavad püügivahendid teatava aasta püügiperioodil või püügihooajal.
      
         (3)  Deklareerida võib kuni viis püügivahendit.
      
         (4)  Deklareerida võib kuni viis kontaktisikut.
      
         (5)  Aadress, mis sisaldab tänava nime, postkastinumbrit, linna, sihtnumbrit ja riiki, peab olema piisavalt selge, et laevastiku kontaktisikuga oleks võimalik ühendust võtta.
      
         (6)  Koodid (või asjakohased viited) on esitatud Euroopa Komisjoni kalanduse veebisaidi põhiandmeregistri lehel: http://ec.europa.eu/fisheries/cfp/control/codes/index_en.htm
      
         (7)  Üksikasjalikud eeskirjad on esitatud Euroopa Komisjoni kalanduse veebisaidi põhiandmeregistri lehel: http://ec.europa.eu/fisheries/cfp/control/codes/index_en.htm
   
   
      II LISA
      
         Laevade loenduse kuupäev riikide kaupa
      
      
                  BEL, DNK, FRA, GBR, PRT
               
               
                  1.1.1989
               
            
                  NLD
               
               
                  1.9.1989
               
            
                  DEU, ESP
               
               
                  1.1.1990
               
            
                  IRL
               
               
                  1.10.1990
               
            
                  ITA
               
               
                  1.1.1991
               
            
                  GRC
               
               
                  1.7.1991
               
            
                  SWE, FIN
               
               
                  1.1.1995
               
            
                  CYP, EST, LTU, LVA, MLT, POL, SVN
               
               
                  1.5.2004
               
            
                  BGR, ROM
               
               
                  1.1.2007
               
            
                  HRV
               
               
                  1.7.2013
               
            
                  Pärast 1. juulit 2013 ühinenud liikmesriigid
               
               
                  Ühinemise kuupäev
               
            
                  FRA – Mayotte
               
               
                  Kõik kuupäevad alates 1.1.2014 (1)
                  
               
            
         (1)  Vastavalt nõukogu 17. detsembri 2013. aasta määrusele (EL) nr 1385/2013, millega muudetakse nõukogu määruseid (EÜ) nr 850/98 ja (EÜ) nr 1224/2009 ning Euroopa Parlamendi ja nõukogu määruseid (EÜ) nr 1069/2009, (EL) nr 1379/2013 ja (EL) nr 1380/2013 seoses Mayotte'i staatuse muutumisega Euroopa Liidu suhtes (ELT L 354, 28.12.2013, lk 86).